Life Fitness circuit series: LifeFitness Circuit Series Biceps Curl
Klik hier voor de uitgebreide uitleg over het produkt LifeFitness Circuit Series Biceps Curl of om (lifefitness-circuit-series-biceps-curl) direkt te bestellen! Ma verander seun se naam ná spelfout op tatoe | Maroela Media
Johanna Giselhäll Sandström se tatoe
ŉ Ma wat ŉ spelfout in haar tatoe opgemerk het, het besluit om eerder haar seun se naam te verander om daarby aan te pas.
Johanna Giselhäll Sandström (30) het ŉ plaaslike tatoekunstenaar in Kyrkhult, Swede, gevra om die name van haar twee kinders op haar arm te tatoeëer. Eers toe sy by die huis kom, het sy ontdek haar seun, Kevin, se naam is “Kelvin” op die tatoe.
“Ek het gesê ek wil die name van my kinders op my arm hê en het hulle name vir die kunstenaar gegee,” het sy aan die plaaslike koerant, Blekinge Läns Tidning, gesê. “Die kunstenaar het die ontwerp geteken en het nie iets oor die spelling gevra nie, so ek het nie verder daaraan gedink nie.”
Eers toe haar niggie vir haar ŉ foto van die tatoe wys, het sy die fout ontdek en sommer dadelik begin huil. “My hart het byna gaan staan, ek het gedink ek gaan flou val!”
Die tatoekunstenaar het glo gelag toe sy die fout vir hom wys en hy het gesê daar is niks wat hy kan doen, buiten om vir haar ŉ terugbetaling te gee nie. Sandström het ook uitgevind dit sal ŉ hele paar behandelings neem om die tatoe te verwyder en sy en haar man het besluit om eerder hul seun, wat in daardie stadium twee jaar oud was, se naam te verander.
“Ek het nog nooit vantevore die naam ‘Kelvin’ gehoor nie. Niemand noem hul kind ‘Kelvin’ nie. En hoe meer ek daaraan gedink het, hoe meer het ek besef niemand anders het dié naam nie. Dit was uniek! Nou dink ons dis selfs beter as ‘Kevin’!”
Sy het onderneem om “10 000 keer” te kyk voor sy haar volgende tatoe kry vir haar derde kind, Freja.
Duh, Ma. Probeer “Kelvin Kleinlik” of “Kelvin Kragstasie.”
Ag nee regtig, ek gee nie om wat mense se nie, maar tatoo’s gril vi my dat ek soos ons spreekwoord gaan, hoendervleis kry. Jig siesa.
Stem, gril ook
Persoonlike smaak sal ek sê. Mense gril vir baie dinge in die lewe, bier boepense, vuil naels, ongeborselde tande, skurwe voete en so kan die lys net langer word.
Na my dogter se motor ongeluk het ek ook haar naam op my arm aangebring – en dit lyk stunning !
Soos ek gesê het smaak verskil ?
Kan nie glo mense het nog nooit van die Kelvin-skaal gehoor nie.